דיור מוגן – פתרון מושלם להורים שלנו - במרכז - אתר לחברי הבית היהודי
ראשי » צרכנות » דיור מוגן – פתרון מושלם להורים שלנו
ככל שהמדע והרפואה מתקדמים ואיכות החיים עולה כך תוחלת החיים הממוצעת שלנו עולה. בד בבד עם עליית תוחלת החיים, נדרשים פתרונות דיור מגוונים ואיכותיים לבני הגיל השלישי. קשיש שמוגדר סיעודי, או שאינו מסוגל לתפקד באופן עצמאי, זכאי לעזרה מן המדינה במימון דיור מתאים בבית אבות, אולם כיום רבים מבני גיל הזהב מתפקדים תפקוד עצמאי ומלא, ועבורם דיור מוגן הוא הפתרון ההולם. מאמר זה יעסוק ביתרונות הדיור המוגן ובשירותים שהוא מספק.
בני גיל הזהב מוצאים עצמם פעמים רבות בודדים ולעתים משועממים. לאחר שהמעגלים החברתיים בהם נטלו חלק במשך שנים רבות משתנים ומידלדלים. הבידוד מקבל משנה תוקף כאשר מדובר במי ששכל את בן או בת הזוג שלו. הקושי לייצר קשרים חברתיים חדשים בגיל הזהב מצריך פתרון הולם, אשר ינגיש עבור הקשישים אפשרויות להיכרויות חדשות, ויצירת מעגל תמיכה חברי של בני גילם. בדיור מוגן זוכים הדיירים לפגוש ולהכיר חברים חדשים בני גילם, לבלות יחדיו, להשתתף בפעילויות השונות וליצור קשרים חברתיים עמוקים.
דיור מוגן איכותי, מבטיח לדיירים חיי חברה, תמיכה חברתית ושגרת יום מעניינת ומלאה בעניין ותוכן.
בניגוד לבתי האבות, בהם הדיירים זקוקים לסעד וסיוע בהתנהלות היומיומית, הדיור המוגן מתאים למי שנמצא בתפקוד עצמאי מלא, וכך האדם זוכה מצד אחד לשמור על עצמאותו וחירותו, מצד שני -להיות חופשי ממטלות כמו תחזוקת בית גדול, בישול, כביסה וכיוצא בזה. בדרך כלל הדייר יוכל לבחור את השירותים אותם הוא רוצה לקבל, וכך להגדיר את מידת החופש והעצמאות שלו, ואת מידת הפינוק שהוא יכול או רוצה להרשות לעצמו.
חיים מלאים ופעילים
אורח חיים מלא ופעיל חיוני לשמירה על בריאותו של הקשיש, ומסייע במניעת הידרדרות בריאותית ומנטלית. בדיור מוגן הדיירים מוזמנים להשתתף כרצונם בפעילויות חברתיות, חוגים, פעילויות ספורט ותרבות, והמתחמים כוללים מתקנים שונים כגון בריכה, חדר כושר, בית קפה, צרכנייה, ספרייה ועוד. כך מתאפשרת שמירה על אורח חיים מלא.
בתי דיור מוגן רבים בישראל יכולים להבטיח אורח חיים עם עניין הנקבע על ידי הדייר עמו או בעזרת צוות הנהלת בית הדיור המוגן בו הוא חיי.
כשהוריכם עוברים לגור בדיור מוגן, אתם יכולים להסיר מלבכם את הדאגה לשלומם, מתוך ידיעה שיש מי ששומר עליהם. במקרה שיחושו ברע – יהיה להם למי לפנות בסביבה המיידית שלהם ולא יאלצו להמתין עד שאחד מבני המשפחה יוכל להגיע לביתם. בנוסף, במידה וחל שינוי במצבם של הדיירים, קיימות כיום ברבים ממתחמי הדיור המוגן גם מחלקות סיעודיות, שבהן יזכו לטיפול הנחוץ.
בזמנים אלו, בהם תוחלת החיים גבוהה, חשוב להבטיח את איכות חייהם של בני גיל הזהב. ההורים שלנו זכאים לאפשרות אופטימית ומיטיבה להעביר את שנות חייהם האחרונות. בתי האבות, אשר מיועדים עבור קשישים שאינם עצמאיים, אינם מתאימים למי שכוחו במותניו ומוחו צלול וערני. לאורח חיים פעיל ומלא יש השפעה ישירה על איכות החיים ועל בריאותו של הקשיש, ודיור מוגן מזמן עבור ההורה הקשיש חיי חברה פעילים, פעילויות תרבות וספורט, לצד מגוון עשיר של חוגי העשרה. אם ירצה בכך, יוכל הדייר ליהנות משירותי מזון, כביסה ניקיון וכיוצא בזה, ובכך לפנות את מיטב זמנו לעיסוק בפעילויות האהובות עליו.